Publication: Magyar Közlöny
Issue: MK-2008-191 (Year: 2008, Number: 191)
Era: 2004-2010
Section: (3) A pénztár kereskedelmi kommunikációja [a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény 2. §
Paragraph Index: 1549

(4) Ha az adott pénztár alapítási idõpontja miatt a tíz teljes naptári évre vonatkozó átlagos hozamráta (vagyonnövekedési mutató) nem értelmezhetõ, akkor a pénztár alapítási éve óta eltelt teljes naptári évek (3) bekezdés szerinti módszerrel számított átlagos hozamát (vagyonnövekedési mutatóját) kell megjelentetni, annak feltüntetésével, hogy az mely idõszak adataiból került számításra. Ha a pénztár a hozamrátáját, illetve a vagyonnövekedési mutatót más, elõre kiválasztott pénztárakkal, csoporttal kívánja összevetni, az összehasonlításnál a kiválasztott pénztárakra, csoportra is be kell mutatni az elmúlt tíz év (3) bekezdés szerint számított átlagos hozamrátáját (vagyonnövekedési mutatóját). Csoporttal való összehasonlítás esetében a nyilvánosságra hozatal során a csoport kiválasztási elvét is definiálni kell. Választható portfóliós rendszer mûködtetése esetén az egyes portfóliókra vonatkozó, e bekezdésben meghatározott átlagos hozamrátákat (vagyonnövekedési mutatókat) kell közölni, a többi hozamrátával azonos méretben, feltüntetve a pénztári vagyon fordulónapi záró piaci értékének egyes portfóliók közötti megoszlási arányát is. Ha – a választható portfóliós rendszer indulási idõpontjából adódóan – a tíz éves hozam számításához a választható portfóliónkénti hozamráta (vagyonnövekedési mutató) nem értelmezhetõ, akkor az indulás elõtti évekre vonatkozóan az átlagos hozam számításához – minden portfólió tekintetében – a pénztári szintû nettó hozamot (vagyonnövekedési mutatót) kell alkalmazni.

Source: https://magyarkozlony.hu/hivatalos-lapok/c4b56efe351ebcc60436c721a22ba7983ed6e587/dokumentumok/ffb6b9d278aaccc28f33d4c4ae8c451b158abf8a/letoltes